section_heading: Prvi svjetski rat
paragraph_text: Na početku Prvog svjetskog rata Wurm je 1. kolovoza 1914. promaknut u čin generala topništva. Njegov XVI. korpus kojim je zapovijedao nalazio se u sastavu 6. armije kojom je na Balkanskom bojištu zapovijedao Oskar Potiorek. U prvoj invaziji na Srbiju njegove jedinice prodiru u Sandžak, dok u drugoj prelaze Drinu i zauzimaju strateški važnu Jagodnju koju zadržavaju i nakon jakih srpskih protunapada. U trećoj invaziji na Srbiju Wurmov XVI. korpus zauzima Valjevo, ali je nakon poraza u Kolubarskoj bitci prisiljen, kao i cjelokupna austrougarska vojska, na ponižavajuće povlačenje natrag preko Drine.thumb|mini|lijevo|Grob Wenzela Wurma na groblju Wiener Zentralfriedhof u [[Beču]]